**Latvijas pašvaldību savienības (turpmāk – LPS) ieteikumi iedzīvotāju viedokļa noskaidrošanai jautājumā par republikas pilsētas vai novada apvienošanu (sadalīšanu).**

*Nav izmantojami gadījumos, ja domes deputātiem nav šaubu par iedzīvotāju atbalstu piedāvātajam ATR risinājumam.*

1. **Iedzīvotāju aptaujas rīkošanas tiesiskais pamats[[1]](#footnote-1).**

Eiropas vietējo pašvaldību harta (turpmāk – harta), 5. pants.

Likums “Par pašvaldībām”, 12. pants, 21. pants, 41. panta pirmās daļas 2. punkts.

1. **Iedzīvotāju viedokļa noskaidrošana.**

Jebkura vietējo iedzīvotāju viedokļa noskaidrošanas forma ir pieļaujama. Tā var būt aptauja, publiskā apspriešana, socioloģiskā aptauja vai jebkura cita forma, kas ļauj noskaidrot iedzīvotāju viedokli.

Iesakām veikt:

* iedzīvotāju aptauju vai
* publisko apspriešanu[[2]](#footnote-2).

Lai realizētu hartas 4. panta sesto daļu, apspriedēs ar vides aizsardzības un reģionālās attīstības ministriju, pašvaldības domes viedoklim pamatā jāliek pašvaldības teritorijas iedzīvotāju aptaujā (turpmāk – aptauja) vai publiskā apspriešanā iegūtu viedokli.

1. **Lēmumu par aptaujas vai sabiedriskās apspriešanas rīkošanu ierosinām pieņemt pašvaldības domes sēdē (lēmuma paraugs 2. pielikumā), vienlaikus paredzot, no kādiem līdzekļiem aptauja vai sabiedriskā apspriešana tiks rīkota. Ja nolemjat rīkot sabiedrisko apspriešanu, lēmums par to jāpieņem, ievērojot likumā noteiktās prasības, kā arī izmantojot nepieciešamo informāciju no ieteikumiem aptaujām. Turpmākie ieteikumi attiecas uz aptaujām, kur iesakām lēmumā:**

* iekļaut aptaujas rīkošanas pamatojumu;
* iekļaut lēmumu organizēt aptauju vai publisko apspriešanu;
* noteikt aptaujā uzdodamo jautājumu vai jautājumus;
* noteikt aptaujas organizēšanas komisiju;
* dot uzdevumu aptaujas organizēšanas komisijai izstrādāt aptaujas nolikumu vai aptaujas organizēšanas kārtību, vai aptaujas norises noteikumus, vai aptaujas veikšanas vadlīnijas utt. (turpmāk – aptaujas nolikums);
* norādīt personu, kura kontrolēs lēmuma izpildi;
* norādīt avotu finanšu līdzekļiem, no kuriem tiks segti aptaujas organizēšanas izdevumi, ja iespējams apstiprināt tāmi;
* norādīt iedzīvotāja statusa kritērijus (ierobežojumus):

1) saistība ar administratīvo teritoriju:

a) deklarētā dzīvesvieta,

b) darbavieta (jā/nē),

c) nekustamais īpašums (jā/nē),

2) personas minimālais vecums,

3) pilsonība;

* norādīt dalības veidus:

1) klātienē – pašvaldības telpās (jā/nē),

2) attālināti – ar elektroniski parakstītu dokumentu (jā/nē),

3) ar pilnvaroto personu starpniecību (jā/nē),

4) klātienē – personas atrašanās vietā (jā/nē);

* norādīt norises laikus (katram dalības veidam);
* norādīt norises periodu (katram dalības veidam);
* norādīt norises vietu adreses (ja tiek noteikts dalības veids klātienē pašvaldības telpās).

1. **Sabiedriskās apspriešanas nolikuma apstiprināšana vai aptaujas nolikuma apstiprināšanas deleģēšana komisijai** (paraugs 3. pielikumā)**.**

Aptaujas kārtībā iesakām noteikt:

* vispārīgos noteikumus;
* aptaujas sagatavošanu;
* informācijas sniegšanu par aptaujā izvirzītajiem jautājumiem (paraugnolikumā vēl nav iekļauts) – mērķis nodrošināt publisku diskusiju ar viedokļu “par” un “pret” publisku paušanu. Informācijas sniegšanas kanāli var būt dažādi – klātienes apspriešanas, diskusijas, iedzīvotāju sapulces, informācijas publicēšana vietējā vai reģionālajā laikrakstā un /vai pašvaldības informatīvajā izdevumā, sociālie konti internetā, speciāla sadaļa pašvaldības vietnē utt. [[3]](#footnote-3)

1. **Aptaujā varat uzdot vienu vai vairākus pamatjautājumus un papildjautājumus (paraugi 4. pielikumā un 5. pielikumā).** Ja uzdodat vairākus jautājumus un papildjautājumus, iedzīvotāju viedokli par katru jautājumu apkopojiet atsevišķi.
2. **Iesakām lietot tādu aptaujāto uzskaiti, kas nodrošina, ka viena iedzīvotāja atbilde uz aptaujas jautājumiem tiek ieskaitīta vienu reizi.**
3. **Kā pašvaldība lieto aptaujas rezultātus?**

* Vides aizsardzības un reģionālās attīstības ministrs plāno tikties ar katru pašvaldību (iespējams, ka vienā tikšanās reizē piedalās vairākas). Šajā tikšanās reizē būs jāreaģē uz piedāvājumu.
* Ja aptauja jau notikusi vai pašvaldības deputāti uzņēmušies atbildību paši, tad viņi spēj atbildēt tūlīt pēc paskaidrojumu noklausīšanās.
* Ja aptauja vēl nav notikusi, tad aptauju vēlams formulēt pēc piedāvājuma apspriešanas. Šādā gadījumā, kā arī gadījumā, ja aptauja ir uzsākta, bet vēl nav noslēgusies, jāpauž apņemšanās sniegt viedokli, to jācenšas saņemt no iedzīvotājiem līdz konceptuālā ziņojuma apspriešanai MK (plānots 2. septembris).

***1. pielikums***

*LPS ieteikumi*

*iedzīvotāju viedokļa noskaidrošanai*

*jautājumā par republikas vai novada pašvaldības*

*apvienošanu (sadalīšanu).*

**Iedzīvotāju aptaujas rīkošanas tiesiskais pamats**

Iedzīvotāju tiesības paust viedokli par administratīvi teritoriālo reformu Satversmes tiesa ir vērtējusi savā 2009. gada 30. oktobra spriedumā lietā nr. 2009-04-06. Lai arī Satversmes tiesa šajā spriedumā ir pievienojusies viedoklim, ka hartas 5. pants neparedz pašvaldībai veto tiesības attiecībā uz tās teritorijas izmaiņām un pašvaldības pozitīvs lēmums par šādām izmaiņām nav priekšnoteikums tam, lai pilnvarota valsts institūcija šādas izmaiņas veiktu, tomēr Satversmes tiesa norāda, ka **ir jābūt** ievērotām hartas 5. panta prasībām par pienācīgu konsultēšanos ar vietējo kopienu. Satversmes tiesa secinājusi, ka, interpretējot hartas 5. pantu kopsakarā ar Satversmes 101. panta otrās daļas pirmo teikumu, par konsultācijām ar vietējo kopienu hartas 5. panta izpratnē vispirms uzskatāmas konsultācijas, kurās uzklausīts vietējās pašvaldības tieši vēlētās institūcijas – domes vai padomes – viedoklis. No minētā Satversmes tiesas sprieduma izriet arī secinājums, ka par atbilstošām hartas 5. pantam, ja tas tiek interpretēts kopsakarā ar Satversmes 101. panta otrās daļas pirmo teikumu, šīs konsultācijas var uzskatīt tad, ja pašvaldībai bijusi iespēja savu viedokli izstrādāt domē.

Lai noformētu pašvaldības domes viedokli, pašvaldībai ir gan tiesības, gan pienākums noskaidrot vietējo iedzīvotāju viedokli. To paredz arī hartas 4. panta sestā daļa.

*Informācijai: harta sastādīta divās valodās, proti, angļu un franču valodā. Latvijas Zinātņu akadēmijas Terminoloģijas komisija ir izteikusi viedokli, ka hartas angļu valodā sastādītajā tekstā lietotais termins “local communities” latviešu valodā būtu tulkojams ar vārdkopu “vietējās kopienas”, nevis “vietējā vara” un ar to būtu saprotams strukturēts visu attiecīgās teritorijas iedzīvotāju kopums (sk. Satversmes tiesas 2009. gada 20. janvāra lēmuma par tiesvedības izbeigšanu lietā nr. 2008-25-01 2. punktu).*

***2. pielikums***

*LPS ieteikumi*

*iedzīvotāju viedokļa noskaidrošanai*

*jautājumā par republikas pilsētas vai novada*

*apvienošanu (sadalīšanu).*

**PAŠVALDĪBAS DOMES LĒMUMS**

2019. gada \_\_\_. \_\_\_\_\_\_\_\_\_ prot. nr. \_\_.

**1. Par \_\_\_\_\_\_\_\_ novada iedzīvotāju aptaujas organizēšanu.**

Saeima 2019. gada 21. martā, ņemot vērā nepieciešamību turpināt administratīvi teritoriālo reformu (turpmāk – ATR), nolēmusi turpināt 1998. gadā iesākto teritoriālo reformu un līdz 2021. gadam izveidot ekonomiski attīstīties spējīgas administratīvās teritorijas ar vietējām pašvaldībām, kas spēj nodrošināt tām likumos noteikto autonomo funkciju izpildi salīdzināmā kvalitātē un pieejamībā un sniedz iedzīvotājiem kvalitatīvus pakalpojumus par samērīgām izmaksām.

2019. gada 21. marta Saeimas paziņojumā norādīts, ka Ministru kabinets pēc konceptuālā ziņojuma sagatavošanas par administratīvi teritoriālo iedalījumu un konsultācijām ar pašvaldībām saskaņā ar Eiropas vietējo pašvaldību hartas 5. pantu izstrādā un līdz 2019. gada 1. decembrim iesniedz Saeimai atbilstoši Saeimas lēmumā norādītajiem punktiem sagatavotu likumprojektu. Arī vides aizsardzības un reģionālās attīstības ministrs intervijās vairākkārt ir norādījis, ka, veicot ATR, tiks ņemts vērā ATR skarto novadu iedzīvotāju viedoklis un attieksme pret gaidāmo reformu.

Saeima 1996. gada 22. februārī pieņēma likumu “Par 1985. gada 15. oktobra Eiropas vietējo pašvaldību hartu”, ar ko apstiprināta un pieņemta 1985. gada 15. oktobrī Strasbūrā parakstītā Eiropas vietējo pašvaldību harta (turpmāk – harta), kuras preambulā noteikts, ka *“Eiropas Padomes dalībvalstis, kas parakstījušas šo hartu*, .. *uzskatot, ka pilsoņu tiesības piedalīties valsts lietu pārvaldīšanā pieder pie demokrātijas principiem, kas kopīgi visām Eiropas Padomes dalībvalstīm ..”*. Hartas 5. pantā noteikts, ka *“Vietējās varas teritoriju robežu izmaiņas nav atļauts izdarīt bez iepriekšējas konsultēšanās ar attiecīgo vietējo varu, pēc iespējas ar referenduma palīdzību, kur tas ir likumīgi atļauts”*.

Savukārt Latvijas Republikas Satversmes 101. pants nosaka, ka *“ikvienam Latvijas pilsonim ir tiesības likumā paredzētajā veidā piedalīties valsts un pašvaldību darbībā*..*”*.

Latvijas Republikas Satversmes 101. pants nostiprina ne vien personas pamattiesības vēlēt pašvaldību un no tām izrietošās tiesības piedalīties publisko lietu pārvaldīšanā ar vēlētu pašvaldību palīdzību, bet arī pašvaldības kā vēlētas pašpārvaldes institūcijas statusu kopumā *(Satversmes tiesas 2008. gada 16. aprīļa lēmuma par tiesvedības izbeigšanu lietā nr. 2007-21-01 8. punkts).* Šajā pantā ietvertās tiesības piedalīties pašvaldību darbībā nedrīkst īstenot tikai formālā veidā. To īstenošanai jābūt efektīvai, jo tikai efektīva piedalīšanās atbilst tautvaldības principam. Līdz ar to tas noteic ne tikai valsts pienākumu garantēt pilsonim tiesības piedalīties pašvaldību vēlēšanās, bet arī pienākumu radīt priekšnoteikumus tam, lai pilsonis varētu piedalīties valsts un pašvaldību darbībā *(Satversmes tiesas 2013. gada 7. novembra sprieduma lietā nr. 2012-24-03 13. punkts).*

*Harta sastādīta divās valodās, proti, angļu un franču valodā. Latvijas Zinātņu akadēmijas Terminoloģijas komisija ir izteikusi viedokli, ka hartas angļu valodā sastādītajā tekstā lietotais termins “local communities” latviešu valodā būtu tulkojams ar vārdkopu “vietējās kopienas”, nevis “vietējā vara” un ar to būtu saprotams strukturēts visu attiecīgās teritorijas iedzīvotāju kopums (Satversmes tiesas 2009. gada 20. janvāra lēmuma par tiesvedības izbeigšanu lietā nr. 2008-25-01 2. punkts).*

No tā izriet, ka likumdevējs (Saeima) jau demokrātijas pamatnormu izstrādē ir paredzējis ievērot demokrātijas pamatprincipus, tātad ir nepieciešams noskaidrot iedzīvotāju viedokli dažādos jautājumos, kas tieši un netieši skar viņu intereses, un aktīva iedzīvotāju līdzdalība nodrošina valsts un pašvaldību darbības uzraudzību un ir garantija, ka lēmumi tiks pieņemti sabiedrības interesēs.

Likuma “Par pašvaldībām” 3. panta pirmā daļa paredz, ka vietējo pārvaldi īsteno ar pilsoņu vēlētas pārstāvniecības – domes – un tās izveidoto institūciju un iestāžu starpniecību, ievērojot valsts un attiecīgās administratīvās teritorijas iedzīvotāju intereses. Tas nozīmē, ka pašvaldības deputāts ir noteiktā pašvaldības teritorijā dzīvojošo iedzīvotāju vēlēts pārstāvis. Deputātam ir pienākums pārstāvēt iedzīvotāju kopuma intereses *(J. Neimanis. 08.06.2018. Satversmes tiesas tieneša Jāņa Neimaņa raksta par pašvaldības domes deputāta runas un jautājumu tiesībām. Iegūts no: http://www.satv.tiesa.gov.lv/articles/satversmes-tiesas-tienesa-jana-neimana-raksta-par-pasvaldibas-domes-deputata-runas-un-jautajumu-tiesibam [sk. 26.03.2019.]).*

\_\_\_\_\_\_\_\_ novads kā atsevišķa administratīvi teritoriālā vienība tika izveidots 200\_\_. gadā. Saskaņā ar Pilsonības un migrācijas lietu pārvaldes sniegto informāciju 2019. gada 1. janvārī \_\_\_\_\_\_\_\_ novada iedzīvotāju skaits bija \_\_\_\_\_\_\_ iedzīvotāji. Rādītāji liecina, ka pēdējo piecu gadu laikā \_\_\_\_\_\_\_\_ novada iedzīvotāju skaits ir pieaudzis/samazinājies \_\_\_\_\_\_\_\_\_\_. Turklāt, ņemot vērā šābrīža tendences, arī turpmākajos gados ir paredzams būtisks iedzīvotāju skaita pieaugums/samazinājums.

\_\_\_\_\_\_\_\_ novada pašvaldība (turpmāk – pašvaldība) katru gadu ne vien veido uz attīstību vērstu budžetu un iegulda finanšu līdzekļus novada attīstībai nozīmīgu infrastruktūras objektu būvniecībā un atjaunošanā, bet arī veic iemaksas pašvaldību finanšu izlīdzināšanas fondā. Ņemot vērā būtisko un pastāvīgo iedzīvotāju skaita pieaugumu/samazinājumu, pašvaldība nepārtraukti veic ieguldījumus novada iedzīvotāju dzīves kvalitātes uzlabošanā, pilnībā veicot pašvaldības funkcijas un nodrošinot kvalitatīvus pašvaldības pakalpojumus, kas atbilst Administratīvo teritoriju un apdzīvoto vietu likuma prasībām.

Neskatoties uz \_\_\_\_\_\_\_\_ novada sociālekonomiskajiem rādītājiem un spēju īstenot uz attīstību un izaugsmi vērstu budžetu, ir tapis zināms, ka ATR ietvaros \_\_\_\_\_\_\_\_ novadu ir paredzēts pievienot citiem novadiem. Turklāt pievienošana tiek plānota, neizvērtējot \_\_\_\_\_\_\_\_ novada iedzīvotāju iespējamos ieguvumus vai zaudējumus.

Pašvaldība uzskata, ka teritoriālās reformas kontekstā visbūtiskāk ir izvērtēt vietējo iedzīvotāju intereses. Nosakot \_\_\_\_\_\_\_\_ novada pievienošanu novadam, kurā nav līdzīgi izaugsmes rādītāji un ir citas galvenās prioritātes un vajadzības, būtiski tiks kavēta \_\_\_\_\_\_\_\_ novada turpmākā izaugsme, jo nevis tas attīstīs savu pakalpojumu grozu, bet noteikta finansējuma summa tiks novirzīta citas teritorijas infrastruktūras uzturēšanai un \_\_\_\_\_\_\_\_ novadā dzīvojošo nodokļu maksātāju nauda nevis veicinās viņu pašvaldības teritorijas attīstību un pakalpojumu kvalitātes pieaugumu, bet gan tiks novirzīta mazāk attīstīto teritoriju situācijas uzlabošanai, ko jau šobrīd veic pašvaldību finanšu izlīdzināšanas fonda maksājumu veidā.

Ņemot vērā iepriekš minēto, pašvaldība ir nonākusi pie stingras pārliecības, ka ir būtiski noskaidrot \_\_\_\_\_\_\_\_ novada iedzīvotāju viedokli par novada kā administratīvi teritoriālas vienības turpmāko attīstību.

Tādējādi, pamatojoties uz hartā noteiktajiem demokrātijas principiem, Satversmē nostiprinātajām iedzīvotāju tiesībām piedalīties valsts un pašvaldību darbībā un likuma “Par pašvaldībām” 12. pantu, kas nosaka, ka *pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu*, kā arī paļaujoties uz vides aizsardzības un reģionālās attīstības ministra pausto ieinteresētību, pašvaldības ieskatā ir nepieciešams organizēt iedzīvotāju aptauju ar mērķi noskaidrot novada iedzīvotāju viedokli par iespējamo \_\_\_\_\_\_\_\_ novada pievienošanu citām administratīvajām teritorijām.

Ņemot vērā minēto un noklausoties \_\_\_\_\_\_\_\_ novada domes priekšsēdētāja \_\_\_\_\_\_\_\_\_ ziņojumu, kā arī pamatojoties uz 1985. gada 15. oktobrī Strasbūrā parakstīto Eiropas vietējo pašvaldību hartu, Latvijas Republikas Satversmes 101. pantu un likuma “Par pašvaldībām” 12. pantu, 21. panta otro daļu,

**dome**, balsojot, “par” \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), “pret” nav, “atturas” nav, **nolemj**:

1. Organizēt \_\_\_\_\_\_\_\_ novada iedzīvotāju aptauju/sabiedrisko apspriešanu ar mērķi noskaidrot novada iedzīvotāju viedokli par iespējamo \_\_\_\_\_\_\_\_ novada pievienošanu citām administratīvajām teritorijām.

2. Aptaujā uzdot šādus jautājumus:

2.1. \_\_\_\_\_\_\_\_\_\_?

2.2. \_\_\_\_\_\_\_\_\_\_?

….

3. Izveidot komisiju šī lēmuma 1. punktā minētās aptaujas organizēšanai šādā sastāvā:

3.1. komisijas priekšsēdētāja \_\_\_\_\_ \_\_\_\_\_\_\_, (personas kods \_\_\_\_\_\_\_\_\_);

3.2. komisijas sekretāre \_\_\_\_\_ \_\_\_\_\_\_\_, (personas kods \_\_\_\_\_\_\_\_\_);

3.3. komisijas loceklis \_\_\_\_\_ \_\_\_\_\_\_\_, (personas kods \_\_\_\_\_\_\_\_\_);

3.4. komisijas locekle \_\_\_\_\_ \_\_\_\_\_\_\_, (personas kods \_\_\_\_\_\_\_\_\_).

4. Uzdot aptaujas organizēšanas komisijai izstrādāt un apstiprināt aptaujas nolikumu vai aptaujas organizēšanas kārtību, vai aptaujas norises noteikumus, vai aptaujas veikšanas vadlīnijas utt.

5. Lēmuma izpildes kontroli uzdot \_\_\_\_\_\_\_\_.

6. Līdzekļus aptaujas organizēšanai paredzēt no 2019. gada budžeta finansējuma neparedzētiem gadījumiem.

7. Aptaujā var piedalīties šādi ar pašvaldību saistīti Latvijas Republikas valstspiederīgie:

* 1. deklarētā dzīvesvieta,
  2. darbavieta (jā/nē),
  3. nekustamais īpašums (jā/nē),
  4. personas minimālais vecums,
  5. pilsonība.

1. Aptauja notiks:
   1. klātienē – pašvaldības telpās (jā/nē),
   2. attālināti – ar elektroniski parakstītu dokumentu (jā/nē),
   3. ar pilnvaroto personu starpniecību (jā/nē),
   4. klātienē – personas atrašanās vietā (jā/nē).
2. Noteikt aptaujas norises laikus:
   1. 2019. gada \_\_.\_\_\_\_\_no plkst. \_\_:00 līdz \_\_:00.
   2. 2019. gada \_\_.\_\_\_\_\_no plkst. \_\_:00 līdz \_\_:00.
   3. 2019. gada \_\_.\_\_\_\_\_no plkst. \_\_:00 līdz \_\_:00.
3. Noteikt aptaujas norises periodu no \_\_\_\_\_\_\_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_.
4. Noteikt aptaujas norises vietas:

3.1. \_\_\_\_\_\_\_\_ novada pašvaldības administratīvajā ēkā \_\_\_\_\_\_ ielā \_\_\_\_ \_\_\_\_\_\_\_\_, \_\_\_\_\_\_\_\_ novadā.

3.2. \_\_\_\_\_\_\_\_ Tautas namā \_\_\_\_\_\_ ielā 2 \_\_\_\_\_\_\_\_, \_\_\_\_\_\_\_\_ novadā.

3.3. \_\_\_\_\_\_\_\_.

Sēdes vadītājs \_\_\_\_\_\_\_\_\_

***3. pielikums***

*LPS ieteikumi*

*iedzīvotāju viedokļa noskaidrošanai*

*jautājumā par republikas pilsētas vai novada*

*apvienošanu (sadalīšanu).*

\_\_\_\_\_\_\_\_\_\_\_\_

**APSTIPRINĀTA**

Aptaujas komisijas

2019. gada \_\_\_\_. \_\_\_\_\_\_\_\_\_

sēdē

**\_\_\_\_\_\_\_\_\_\_\_\_ novada iedzīvotāju aptaujas**

**“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

**norises kārtība**

**I. Vispārīgie noteikumi**

1. Aptaujas dalībnieki (turpmāk tekstā – iedzīvotāji) ir \_\_\_\_\_\_\_\_\_\_ novada iedzīvotāji, kuri 2019. gada \_\_\_.\_\_\_\_\_\_ ir sasnieguši \_\_\_ gadu vecumu un deklarējuši dzīvesvietu \_\_\_\_\_\_\_\_ novadā.
2. Iedzīvotāji piedalās aptaujā, izsakot savu viedokli par aptaujas jautājumu[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Aptauja tiek organizēta no 2019. gada \_\_\_. \_\_\_\_\_\_\_\_ līdz \_\_\_. \_\_\_\_\_\_\_\_\_\_:
   1. laikā no 2019. gada \_\_. \_\_\_\_\_\_\_\_ līdz 2019. gada \_\_\_. \_\_\_\_\_\_\_\_\_\_ pašvaldības \_\_\_\_\_\_\_\_\_\_\_\_\_\_\_\_\_\_\_[[5]](#footnote-5) vietās pašvaldības darba laikā:
      1. \_\_\_\_\_\_\_\_\_\_ ielā \_\_ \_\_\_\_\_\_\_\_\_, \_\_\_\_\_\_\_\_\_\_ novadā;
      2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      3. ........;
      4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. laikā no 2019. gada \_\_\_. \_\_\_\_\_\_\_\_ līdz 2019. gada \_\_\_. \_\_\_\_\_\_\_\_\_ speciāli aptaujai izveidotās vietās (turpmāk tekstā – aptaujas vietas):
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ novadā (aptaujas vieta nr. 1);
      2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ novadā (aptaujas vieta nr. 2);
      3. ...........;
      4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ novadā (aptaujas vieta nr. \_\_\_).
4. Aptaujas vietām tiek noteikti šādi darba laiki:
   * 1. 2019. gada \_\_. \_\_\_\_\_\_ no plkst. \_\_:\_\_ līdz plkst. \_\_:\_\_,
     2. 2019. gada \_\_. \_\_\_\_\_\_ no plkst. \_\_:\_\_ līdz plkst. \_\_:\_\_,
     3. ........,
     4. 2019. gada \_\_. \_\_\_\_\_\_ no plkst. \_\_:\_\_ līdz plkst. \_\_:\_\_.
5. Iedzīvotājiem, kuri piedalās aptaujā klātienē (3. punktā minētajās vietās), ir tiesības uz aizklātu viedokļa paušanu.
6. Iedzīvotāji aptaujā var piedalīties, ar drošu elektronisko parakstu parakstītu aptaujas zīmi nosūtot uz elektroniskā pasta adresi [\_\_\_\_\_\_\_\_\_\_\_@\_\_\_\_\_\_\_\_\_.lv](mailto:___________@_________.lv).
7. Informāciju par aptauju publicē pašvaldības tīmekļa vietnē [www.\_\_\_\_\_\_\_\_\_.lv](http://www._________.lv), pašvaldības informatīvajā izdevumā “\_\_\_\_\_\_\_\_\_\_ \_\_\_\_\_\_” un izliek redzamā vietā aptaujas vietās.
8. Ja aptaujas veicējam rodas šaubas par to, vai persona ir \_\_\_\_\_\_\_\_\_\_ novada iedzīvotājs, kurš sasniedzis \_\_ gadu vecumu, tas var lūgt uzrādīt personu apliecinošu dokumentu.
9. Netraucējot aptaujas norisi, to var novērot \_\_\_\_\_\_\_\_\_\_ novada iedzīvotāji, pašvaldības deputāti, valsts iestāžu, politisko partiju, nevalstisko organizāciju un plašsaziņas līdzekļu pārstāvji (turpmāk – novērotāji). Par vēlmi elektroniskajā pastā saņemt papildu informāciju par aptaujas norisi, plānoto laiku aptaujas organizēšanai iedzīvotāja atrašanās vietā, kā arī par rezultātu skaitīšanas laiku un vietu novērotājiem jāinformē aptaujas organizēšanas komisija, izmantojot elektroniskā pasta adresi [\_\_\_\_\_\_\_\_\_\_@\_\_\_\_\_\_\_\_.lv](mailto:__________@________.lv).

**II. Aptaujas sagatavošana**

1. Aptaujas norisi aptaujas vietās pašvaldības darbalaikā nodrošina \_\_\_\_\_\_\_\_\_\_\_\_\_\_\_\_\_\_\_\_\_\_. Aptaujas norisei aptaujas vietās \_\_\_., \_\_\_. un \_\_\_.\_\_\_\_\_\_\_\_\_ aptaujas organizēšanas komisija izveido aptaujas vietu komisijas, katru ne mazāk kā trīs locekļu sastāvā.
2. Iedzīvotāju apkalpošanā var iesaistīt brīvprātīgā darba veicējus (turpmāk tekstā – pieaicinātās personas). Ar aptaujas organizēšanā iesaistītajām personām tiek slēgta vienošanās, kurā noteiktas šo personu tiesības un pienākumi.
3. Par aptaujā uzdoto jautājumu/ uzdotajiem jautājumiem ir pieļaujama aģitācija “par” un “pret”, kā arī publiskas diskusijas, apspriešanas, iedzīvotāju sapulces u.c. publiski pasākumi visā aptaujas norises laikā, izņemot 3. un 4. punktā minētajās vietās un laikos.
4. Aptaujas procesa nodrošināšanā iesaistītajām personām pienākumu veikšanas laikā ir pienākums atturēties izteikties par vai pret izvirzīto jautājumu/izvirzītajiem jautājumiem.
5. Aptaujas organizēšanas komisija:
   1. izveido aptaujas vietu komisijas – organizē kandidātu pieteikšanos, veic to atlasi;
   2. slēdz vienošanos ar personām, kuras iesaistītas aptaujas organizēšanā un norisē;
   3. nodrošina aptaujas veikšanai nepieciešamo materiālu, t.sk. aptaujas zīmju, iedzīvotāju sarakstu veidlapu, sagatavošanu;
   4. nodrošina aptaujas darbinieku apmācību;
   5. organizē piedalīšanos aptaujā tiem \_\_\_\_\_\_\_\_\_\_ novada iedzīvotājiem, kuri objektīvu apstākļu dēļ nevar ierasties aptaujas vietās.
6. Pašvaldības \_\_\_\_\_\_\_\_\_\_\_\_\_\_\_\_\_\_[[6]](#footnote-6) reģistrē aptaujātos iedzīvotājus un uzkrāj iesniegtos viedokļus saskaņā ar aptaujas norises nosacījumiem; 3.1. punktā minētajās vietās aptaujā piedalījušos iedzīvotāju sarakstus un aptaujas zīmes nodod aptaujas organizēšanas komisijai aptaujas rezultātu apkopošanai.
7. Aptaujas vietas vadītājs organizē aptaujas vietas darbu un aptaujas norisi atbilstoši šai instrukcijai, t.sk.:
   1. apmāca aptaujas veikšanai pieaicinātās personas;
   2. nodrošina, ka aptaujas veikšanai pieaicinātās personas ievēro aptaujas norises kārtību, darba aizsardzības prasības un precīzi izpilda uzticētos pienākumus;
   3. nodrošina aptaujas rezultātu pareizu un precīzu konstatēšanu/apkopošanu;
   4. nodrošina personu datu apstrādi atbilstoši personu datu apstrādes instrukcijas nosacījumiem;
   5. nodrošina aptaujas vietas komisijas rīcībā nodoto dokumentu un materiālo vērtību saglabāšanu.
8. Iedzīvotāju izteikto viedokļu uzkrāšanai lietojama slēdzama kaste ar atveramu vāku un spraugu vāka virspusē. Kastu noslēgšanai izmantojamas numurētas drošības plombas.

**III. Aptaujas norise**

1. Pirmajā[[7]](#footnote-7) aptaujas dienā pirms darba uzsākšanas pārbauda, vai katra kaste ir tukša. Pēc tam kastes vāku nostiprina ar numurētām drošības plombām. Pirmās aptaujas dienas beigās aizplombē kastes spraugu.
2. Katrā nākamajā dienā tūlīt pēc darba atsākšanas pārbauda kasti un plombas, pārliecinās, ka tās nav bojātas.
3. Kastes spraugu atver, ierodoties pirmajam aptaujas dalībniekam. Dienas beigās kastes spraugu atkal aizplombē.
4. Iedzīvotājam ierodoties aptaujas vietā, darbinieks pārliecinās, ka iedzīvotājs piekrīt savu personas datu apstrādei. Pēc tam aptaujas veicējs, pārliecinājies, ka persona atbilst iedzīvotāju aptaujas dalībnieka statusam, ar tiešsaistes sistēmas palīdzību pārbauda, vai tā jau nav piedalījusies aptaujā.
5. Pēc tam aptaujas dalībnieka vārds un uzvārds ierakstāms aptaujas dalībnieku sarakstā. Iedzīvotājs ar parakstu apliecina savu piekrišanu personas datu apstrādei dalībai aptaujā. Pēc tam viņam tiek izsniegta aptaujas zīme. Tiešsaistes sistēmā tiek izdarīta atzīme par personas reģistrēšanu.
6. Ja iedzīvotājs funkcionālu traucējumu dēļ personīgi nevar izdarīt atzīmes aptaujas zīmē, tam var palīdzēt ģimenes loceklis vai cita persona, kurai iedzīvotājs uzticas. Pēc iedzīvotāja norādījumiem attiecīgā persona izdara atzīmes aptaujas zīmē, kā arī parakstās iedzīvotāju sarakstā. Par to iedzīvotāju sarakstā, sadaļā “Piezīmes”, izdara atzīmi, ierakstot attiecīgās personas vārdu, uzvārdu un personas kodu, kā arī attiecīgā iedzīvotāja kārtas numuru sarakstā.
7. Iedzīvotājs vienatnē pēc savas izvēles aptaujas zīmē atzīmē vēlamo atbildi “PAR” vai “PRET”.
8. Ja iedzīvotājs aptaujas zīmi ir sabojājis, viņam izsniedz jaunu aptaujas zīmi (saņemot atpakaļ sabojāto) un izdara atzīmi atkārtoti izsniegto aptaujas zīmju sarakstā, norādot attiecīgā iedzīvotāja vārdu, uzvārdu un kārtas numuru sarakstā. Turpat iedzīvotājs parakstās par jaunas aptaujas zīmes saņemšanu. Sabojātā aptaujas zīme nekavējoties dzēšama, nogriežot tās labo augšējo stūri, un novietojama atsevišķi.
9. Kad iedzīvotājs ir izdarījis nepieciešamo atzīmi aptaujas zīmē, pirms aptaujas zīmes iemešanas aptaujas kastē zīmes otrajā pusē (aizmugurē) uzspiežams noteikta parauga spiedogs.
10. Ja iedzīvotājs nevar ierasties aptaujas telpās, viņš var lūgt organizēt aptauju viņa atrašanās vietā \_\_\_\_\_\_\_\_\_\_ novadā (turpmāk tekstā – aptauja atrašanās vietā).

**IV. Aptaujas rezultātu skaitīšana**

1. Rezultātu skaitīšana veicama ne vēlāk kā nākamajā dienā pēc aptaujas pēdējās dienas:
   1. ar drošu elektronisko parakstu parakstīto aptaujas zīmju rezultātu skaitīšanu organizē aptaujas organizēšanas komisija;
   2. aptaujas vietās saņemto aptaujas rezultātu skaitīšanu veic attiecīgās komisijas;
   3. aptaujas vietās saņemto aptaujas zīmju rezultātu skaitīšanu organizē aptaujas organizēšanas komisija.
2. Aptaujas rezultātu skaitīšanas laiku un vietu nosaka aptaujas organizēšanas komisija ne vēlāk kā dienu pirms aptaujas beigām.
3. Netraucējot komisiju darbu, rezultātu skaitīšanā var būt klāt novērotāji.
4. Tūlīt pēc aptaujas slēgšanas komisija:
   1. aizplombē aptaujas kastu spraugas;
   2. noslēdz iedzīvotāju sarakstus.
5. Pirms tiek atvērtas aptaujas kastes, attiecīgā komisija rezultātu skaitīšanas protokolā aiz iedzīvotāju sarakstiem ieraksta ziņas par piedalījušos iedzīvotāju skaitu.
6. Ja kāds iedzīvotājs ir attālināti paudis savu viedokli vairākkārt, ieskaitīta tiek pēdējā saņemtā aptaujas zīme.
7. Ja kāds iedzīvotājs ir gan piedalījies aptaujā klātienē, gan paudis savu viedokli attālināti, tad attālināti atsūtītās zīmes netiek ieskaitītas.
8. Kad aptaujas zīmes ir izņemtas no kastes, attiecīgā komisija pārbauda, vai katra aptaujas zīme ir apzīmogota ar 25. punktā minēto spiedogu. Ja tiek atrastas neapzīmogotas aptaujas zīmes, tās nekavējoties nododamas attiecīgās komisijas priekšsēdētājam, kurš tās numurē un novieto atsevišķi. Pēc zīmju pārbaudes pabeigšanas komisija lemj par to derīgumu.
9. No katras kastes izņemtās derīgās aptaujas zīmes saskaita un to skaitu ieraksta rezultātu skaitīšanas protokolā.

**V. Rezultātu noteikšana**

1. Derīgās aptaujas zīmes sašķirojamas trijās grupās:
   1. atzīmēta tikai atbilde “PAR”;
   2. atzīmēta tikai atbilde “PRET”;
   3. aptaujas zīmes, kurās iedzīvotāja griba nav saprotama, t. i., kurās nav atzīmēta ne atbilde “PAR”, ne atbilde “PRET” vai kurās ir atzīmēta gan atbilde “PAR”, gan atbilde “PRET”.
2. Par katru aptaujas zīmi, kurā iedzīvotāja griba nav saprotama, attiecīgā komisija pieņem lēmumu. Pēc tam šīs aptaujas zīmes saskaita vismaz divas reizes un to skaitu ieraksta rezultātu skaitīšanas protokolā. Domstarpības par iedzīvotāja paustās gribas saprotamību attiecīgā komisija izšķir ar balsu vairākumu. Balsīm sadaloties līdzīgi, izšķirošā ir komisijas priekšsēdētāja balss.
3. Pēc tam atsevišķi saskaita aptaujas zīmes, kurās atzīmēta atbilde “PAR”, un atsevišķi aptaujas zīmes, kurās atzīmēta atbilde “PRET”. Skaitīšanu veic vismaz divas reizes. Rezultāts ierakstāms rezultātu skaitīšanas protokolā.
4. Pirms rezultātu protokola parakstīšanas vēlreiz pārbauda visu ierakstu pareizību.
5. Aptaujas rezultātu protokola abus eksemplārus paraksta visi klātesošie aptaujas komisijas locekļi.
6. Pēc tam atsevišķos saiņos iesaiņo:
   1. aptaujas zīmes, kurās atzīmēta atbilde “PAR”;
   2. aptaujas zīmes, kurās atzīmēta atbilde “PRET”;
   3. nederīgās aptaujas zīmes (kurās iedzīvotāja griba nav saprotama).
7. Aptaujas organizēšanas komisijas noteiktajā kārtībā uzglabāšanai nodod:
   1. iesaiņotās aptaujas zīmes;
   2. iedzīvotāju sarakstus;
   3. aptaujas gaitas žurnālu;
   4. saņemtās sūdzības;
   5. rezultātu skaitīšanas protokolu.

**VI. Noslēgums**

1. Aptaujas organizēšanas komisija saskaņā ar aptaujas vietu rezultātu protokoliem sagatavo novada aptaujas rezultātu protokolu. Protokolu paraksta klātesošie aptaujas organizēšanas komisijas locekļi.

***4. pielikums***

*LPS ieteikumi*

*iedzīvotāju viedokļa noskaidrošanai*

*jautājumā par republikas pilsētas vai novada*

*apvienošanu (sadalīšanu).*

**\_\_\_\_\_\_\_\_\_ novada iedzīvotāju aptauja**

1.piemērs:

**Vai Jūs esat par \_\_\_\_\_\_\_\_\_\_\_\_\_\_ novadu kā patstāvīgu Latvijas Republikas administratīvo teritoriju?**

**PAR**

**PRET**

2.piemērs

**Vai jūs atbalstāt \_\_\_\_\_\_\_\_\_\_ novada iespējamo pievienošanu citu novadu administratīvajām teritorijām?**

**JĀ**

**NĒ**

3.piemērs

**Vai jūs atbalstāt, ka \_\_\_\_\_\_\_\_\_\_ novadam iespējams pievienos citu novadu administratīvajās teritorijas?**

**JĀ**

**NĒ**

***5. pielikums***

*LPS ieteikumi*

*iedzīvotāju viedokļa noskaidrošanai*

*jautājumā par republikas pilsētas vai novada*

*apvienošanu (sadalīšanu).*

**Par \_\_\_\_\_\_\_\_ novada piederību/statusu Latvijas Republikas administratīvi teritoriālajā iedalījumā**

**Aptaujas dalībnieka vecums:**

|  |  |
| --- | --- |
|  | 15–18 gadi |
|  | 19–45 gadi |
|  | 46–62 gadi |
|  | >63 gadi |

**Aptaujas dalībnieka piederība pie \_\_\_\_\_\_\_\_ novada:**

|  |  |
| --- | --- |
|  | Deklarētā dzīvesvieta |
|  | Faktiskā dzīvesvieta |
|  | Mācību vieta |
|  | Nekustamais īpašums, uzņēmums vai cits |

1. **Vai Jūs atbalstāt \_\_\_\_\_\_\_\_ novadu kā patstāvīgu Latvijas Republikas administratīvo teritoriju?**

PAR PRET

1. **Ar kuru teritoriju Satversmē noteiktajās Latvijas Republikas robežās Jūs identificējat \_\_\_\_\_\_\_\_ novada piederību?**

Cits novads (nosaukums) Kultūrvēsturiskais novads (nosaukums)

1. Skaidrojums 1. pielikumā. [↑](#footnote-ref-1)
2. Likums par pašvaldībām, 61.2. pants, https://likumi.lv/doc.php?id=57255. [↑](#footnote-ref-2)
3. Šo ieteikumu pēc izvēles varat iekļaut aptaujas nolikuma sadaļā “Aptaujas sagatavošana”. [↑](#footnote-ref-3)
4. Ja aptaujā būs vairāki jautājumi, ierosinām norādīt visus jautājumus [↑](#footnote-ref-4)
5. Aptauja var noritēt klientu apkalpošanas vietās, bibliotēkās, skolās u.c. vietās pēc izvēles. [↑](#footnote-ref-5)
6. Jānorāda personas, kuras nodrošinās aptaujas norisi saskaņā ar 10.punktu [↑](#footnote-ref-6)
7. Šādu formulējumu aicinām izmantot, ja būs vairākas aptaujas norises dienas. [↑](#footnote-ref-7)